Edith og Henrik synes å ha kjent hverandre i en del tid før de ble gift. William av Malmesbury uttaler at Henrik hadde «lenge vært tiltrukket» av henne, antydet at kongen elsket sin nye brud, og Orderic Vitalis sier at Henrik hadde «lenge beundret» hennes karakter. «For en tid var han faktisk også overtalt til å gi opp sine elskerinner og føre et respektabelt liv med sin dydige og fromme anglo-skotske dronning.» Via sin mor nedstammet Edith fra Edmund Jernside og således også Alfred den store og den gamle kongefamilie i Wessex, og dette synes å ha vært viktig for Henrik da det bidro til å gjøre ham populær hos det engelske folket. Med deres barn ville det normanniske og angelsaksiske kongehusene bli forent. En annen fordel av ekteskapet var at England og Skottland ble politisk knyttet til hverandre; tre av hennes brødre ble konger av Skottland og var uvanlig lojale til England i løpet av denne perioden. Aleksander I av Skottland giftet seg med Sybilla, en av de mange illegitime døtrene til Henrik I, og David I av Skottland levde ved Henriks hoff for en del tid før han ble konge.